روسیا ساوونما باخانلیغی، اوکراینانین ۲ قرارگاهینین هاوادان آتیلان یوکسک حساسیتلی موشکلرله وورولدوغونو بیلدیردی.
روسیا ساوونما باخانلیغی مطبوعات سؤزچوسو ایگور کوناشئنکوو، روسیا اوردوسونون اوکراینادا ساواشداکی ائیلملری ایله باغلی آچیقلاما وئردی.
اوکراینانین لوهانسک بؤلگه‌سینده اولان وروبیوکا و یاکوولئوکا قصبه‌لرین‌ده‌کی ۲ مهمات آنبارینین وورولدوغونو بیلدیره‌ن کوناشئنکوو،
"هاوادان بوراخیلان یوکسک حساسیتلی موشکلرله ایکی یؤنتیم مرکزی وورولدو" دئدی.
سون ۲۴ ساعاتدا روس ساوونما سیستملری ایله اوکراینایا عاید ۱۲ اینسانسیز هاوا آراجینین دا وورولدوغونو بیلدیرن کوناشئنکوو:
"بو گونه قدر اوکراینایا عاید ۱۹۰ اوچاق، ۱۲۹ هلیکوپتر، ۱۱۳۹ اینسانسیز هاوا آراجی، ۳۳۳ هاوا ساوونما موشک سیستمی، ۳ مین ۴۴۳ تانک و زره‌لی آراج، ۴۷۸ راکت آتار، ۱۸۰۷ هویتزر و توپ، ۳ مین ۴۶۴ اؤزل حربی آراج یوخ ائدیلدی" ایفاده‌لرینی ایشلتدی.
اوکراینا عسگرلرینین، دونتسک بؤلگه‌سینده اولان سویاتوگورسک‌داکی بیر کلیسه‌نی یاندیردیغینی ایفاده ائد‌ن کوناشئنکوو، اوکراینا دؤولت باشقانی ولودیمیر زلنسکینین، روسیا اوردوسونون اوکرایناداکی مد‌نی میراثینی قصداً یوخ ائتدیگینه دایر ادعالارینین "یالان" اولدوغونو ساووندو.
